《浮家》
宋代·蔡幼学

春风扫积素，春雨涨新彩。
再行适良愿，及此嘉致足。
溪桃绽腮红，溪柳起肤粟。
万物欣向荣，吾生亦从欲。
浮家信所之，欢意到僮仆。
行乐人有言，未省我心曲。
忆昔西湖春，安舆探芳谷。
彩舫漾晴漪，名园玩清缛。
星郎引群雏，戏舞衣裻裻。
归来夜未央，清话屡更烛。
只今天一涯，把酒远相属。
富贵竟何时，一官乃羁束。
法喜闻我言，低回若惊辱。
一笑强相酬，归装宜早促。

作者简介：蔡幼学（1154-1217），寿64岁，字行之，瑞安新城人。1172年中进士，官至兵部尚书，卒谥文懿，病逝京都，归葬永嘉洋岙山。他是永嘉学派巨擘陈傅良的弟子，关系密切，学术观点相近，遂成为永嘉学派继承者。